《谢刘簿李尉见访》
宋代·黄庶

诗书卧蓬荜，柴门昼方开。
邑官刘与李，马蹄破苍苔。
林居厌蛙黾，喜振敝席埃。
见此六翮姿，茅荆共徘徊。
我欲驻车辙，蔬果倾旧醅。
山花恨未饶，无以助酒杯。
今古饱夜话，痛饮胜百回。
春风旌旆满，匏瓜去难陪。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。